## Pravilnik o izmjenama i dopunama Pravilnika o razvrstavanju, minimalnim uvjetima i kategorizaciji ugostiteljskih objekata

### NN 19/1999 (25.2.1999.), Pravilnik o izmjenama i dopunama Pravilnika o razvrstavanju, minimalnim uvjetima i kategorizaciji ugostiteljskih objekata

# **MINISTARSTVO TURIZMA**

Na temelju odredbi članka 4. stavka 4., članka 13. stavka 3. i 4., članka
15. stavka 2. i 3., članka 16. stavka 2. i članka 35. stavka 2. Zakona
o ugostiteljskoj djelatnosti ("Narodne novine", broj 46/97. - pročišćeni
tekst i 68/98.), ministar turizma, donosi

## **PRAVILNIK**

### **O IZMJENAMA I DOPUNAMA PRAVILNIKA O RAZVRSTAVANJU, MINIMALNIM UVJETIMA I KATEGORIZACIJI UGOSTITELJSKIH OBJEKATA**

Članak 1.

U Pravilniku o razvrstavanju, minimalnim uvjetima i kategorizaciji ugostiteljskih
objekata ("Narodne novine", broj 57/95., 110/96., 24/97., 61/98. i 137/98.),
iza članka 5. dodaje se novi članak 5a. koji glasi:

"5a.

Ugostiteljski objekti iz skupine "hoteli" koji se kategoriziraju, mogu
imati i druge ugostiteljske objekte iz skupine "restorani" i skupine "barovi"."

Članak 2.

U članku 64. stavak 4. mijenja se i glasi:

"(4) Iznimno od odredbi stavka 1. i 2. ovoga članka, ugostiteljski objekti
vrste: zdravljak, zalogajnica, pečenjarnica, pizzeria, slastičarnica, objekt
brze prehrane tip I, caffebar, buffet, krčma, konoba i klet, kojima je
prostorija za usluživanje površine do 50 m˛, a koji se razvrstavaju u novu
vrstu, odnosno koji traže utvrđivanje minimalnih uvjeta nakon 15. ožujka
1999. godine, ili ako se nalaze u ugostiteljskom objektu za smještaj koji
se kategorizira, moraju imati najmanje jedan zahod, predprostor s umivaonikom,
te pisoar. Pisoar mora biti od zahoda ili umivaonika vizualno odijeljen
pregradnim elementom ili zidom."

Članak 3.

U članku 65. stavak 4. briše se.

Dosadašnji stavak 5. postaje stavak 4.

Članak 4.

Članak 105a. mijenja se i glasi:

"(1) Postupak kojim se utvrđuju minimalni uvjeti i uvjeti za kategoriju
ugostiteljskih objekata iz skupine "hoteli", kojih se kategorije označavaju
s tri, četiri ili pet zvjezdica, provode stručne službe koje imenuje ministar
turizma. Stručnu službu, koja se sastoji od tri člana, čine djelatnici
Ministarstva turizma, a po potrebi i stručni djelatnici drugih tijela državne
uprave, te osobe iz šire stručne javnosti iz područja ugostiteljstva i
turizma.

(2) U postupku iz stavka 1. ovoga članka utvrđuju se i minimalni uvjeti
za ugostiteljske objekte iz skupine "restorani" i skupine "barovi" koji
se nalaze u sastavu ugostiteljskih objekata iz skupine "hoteli".

Članak 5.

U članku 106. iza stavka 2. dodaje se stavak 3. koji glasi:

"(3) U postupku kojim se utvrđuju minimalni uvjeti i uvjeti za kategoriju
ugostiteljskih objekata za smještaj iz stavka 1. ovoga članka, utvrđuju
se i minimalni uvjeti za ugostiteljske objekte iz skupine "restorani" i
skupine "barovi" koji se nalaze u sastavu tih objekata."

Dosadašnji stavak 3. postaje stavak 4.

Članak 6.

U članku 109. stavak 2. briše se.

Članak 7.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 335-05/99-01/11
Urbroj: 529-02-99-01
Zagreb, 17. veljače 1999.

Ministar **Sergej Morsan,** v. r.

Pravilnik, NN 19/1999-415